5. ΠΡΟΕΔΡΙΚΟΝ ΔΙΑΤΑΓΜΑ της 5/17 Σεπτ. 1935 (ΦΕΚ Α΄ 408) (αναδημ. 5/28 Σεπτ. 1935 ΦΕΚ Α΄ 429) Περί κωδικοποιήσεως των κειμένων διατάξεων «περί Ναξίας Σμύριδος». Έχοντες υπ’ όψει το άρθρ. 15 του Νόμ. 5958 «περί κυρώσεως του από 22 Ιουλ. 1933 Ν. Διατάγματος «περί τροποποιήσεως διατάξεών τινων του οργανισμού των σμυριδωρυχείων Νάξου και της Υπηρεσίας Μεταλλείων», προτάσει του Ημετέρου επί της Εθνικής Οικονομίας Υπουργού, απεφασίσαμεν και διατάσσομεν: Κωδικοποιούνται εις ενιαίον κείμενον, υπό τον τίτλον «Νομοθεσία περί Ναξίας σμύριδος» πάσαι αι εν ισχύϊ περί Ναξίας σμύριδος διατάξεις των εξής Νόμων και Ν. Διαταγμάτων. 1)Του Νόμ. ΦΞΣΤ΄ «περί δημοσίας και ιδιωτικής σμύριδος» της 21ης Αυγ. 1859 (Εφ. Κυβ. φυλ. 35 του έτους 1859). 2)Του Νόμ. ΒΦΙΘ΄ «περί Διεθνούς Ελέγχου» της 26 Φεβρ. 1898 (Εφ. Κυβ. φυλ. 28 της 26/2/1898). 3)Του Νόμ. ΓΦΚΔ΄ «περί Μεταλλείων» της 13 Ιαν. 1911 (Εφ. Κυβ. φύλ. 11 της 13.1.1911). 4)Του Νόμ. ΔΣΒ΄ «περί διαθέσεως της Ναξίας σμύριδος της 12 Μαΐου 1913 (Εφ. Κυβ. φύλ. 96 της 16.5.1913). 5)Του Νόμ. 907 «περί της υπηρεσίας σμυριδωρυχείων Νάξου» της 4 Σεπτ. 1917 (Εφ. Κυβ. φύλ. 205 της 20.9.1917). 6)Του Νόμ. 1377 «περί παραχωρήσεως του δικαιώματος εκμεταλλεύσεως σμύριδος κατωτέρας ποιότητος εις Νέας Χώρας» της 21 Απρ. 1918 (Εφ. Κυβ. φύλ. 97 της 3.5.1918). 7)Του Νόμ. 2113, «περί τροποποιήσεως και συμπληρώσεως των νόμων «περί σμύριδος» της 11 Μαρτ. 1920 (Εφ. Κυβ. φύλ. 67 της 18.3.20). 8)Του Ν.Δ. «περί Ναξίας σμύριδος» της 30 Μαρτ. 1923 (Εφ. Κυβ. φύλ. 88 της 3.4.1923). 9)Του Ν.Δ. «περί τροποποιήσεως και συμπληρώσεως του από 30 Μαρτ. 1923 Ν.Δ. «περί Ναξίας σμύριδος», της 29 Αυγ. 1923 (Εφ. Κυβ. φύλ. 245 της 31.8.1923). 10)Του Ν.Δ. «περί τροποποιήσεως του άρθρ. 7 του από 30 Μαρτ. 1923 Ν.Δ. «περί Ναξίας σμύριδος» της 15 Δεκ. 1923 (Εφη. Κυβ. φύλ. 375 της 24.12.1923). 11)Του Νόμ. 3752 «περί κυρώσεως του από 13 Νοεμ. 1927 Ν.Δ. περί κυρώσεως του Ν.Δ. της 12 Δεκ. 1925 περί τροποποιήσεως και συμπληρώσεως της κειμένης Νομοθεσίας περί Ναξίας σμύριδος» της 28 Δεκ. 1928 (Εφ. Κυβ. φύλ. 2 της 4.1.1929). 12)Του Νόμ. 4706 «περί οργανισμού της υπηρεσίας εκμεταλλεύσεως Ναξίας σμύριδος» της 10 Μαΐου 1930 (Εφ. Κυβ. φύλ. 170 της 30/5/1930). 13)Του Νόμ. 5376 «περί τροποποιήσεως των διατάξεων των διεπουσών τα Ταμεία Ασφαλίσεως ωρισμένων κατηγοριών εργαζομένων και περί συστάσεως Ταμείου συντάξεων σμυριδωρυκτών και τροποποιήσεως του Νόμ. 4434» της 6 Απρ. 1932 (Εφ. Κυβ. φύλ. 106 της 6/4/1932). 14)Του Νόμ. 5958 «περί κυρώσεως του από 22 Ιουλ. 1933 Ν.Δ. περί τροποποιήσεως διατάξεών τινων του οργανισμού των σμυριδωρυχείων Νάξου και της υπηρεσίας Μεταλλείων», της 16 Δεκ. 1933 (Εφ. Κυβ. φύλ. 399 της 22/12/1933). 15)Των δυνάμει των άρθρ. 8, 9, 10 και 11 του Νόμ. 5958 επεχόντων ισχύν νόμου άρθρων 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 79, 80, 84, 85 και 86 του από 27 Ιαν. 1915 κανονισμού εκμεταλλεύσεως της Ναξίας σμύριδος εγκριθέντος δια του από 21.9.1915 Β.Δ. και δημοσιευθέντος μετά τούτου εν φύλλω Εφημ. Κυβ. 328 της 23/9/1915. 16)Του Ν.Δ. «περί οργανώσεως της υπηρεσίας μεταλλείων του Υπουργείου Εθνικής Οικονομίας» της 28 Μαΐου 1935 (Εφ. Κυβ. φύλ. 224 της 29/5/1935). 17)Του Ν.Δ. «περί φορολογίας ιδιωτικής σμύριδος» της 29 Ιουν. 1935 (Εφ. Κυβ. φύλ. 298 της 29/6/35). ΚΕΦΑΛΑΙΟΝ Α΄ Γενικά Άρθρον 1 1.(Άρθρ. 1. Νόμ. ΦΞΣΤ΄ της 21/8/1859 και παρ. 4 άρθρ. 1 Νόμ. ΓΦΚΔ΄ της 13/1/1911). Άπασα η εις την νήσον Νάξον παραγομένη σμύρις καθώς και πάσα άλλη τοιαύτη εθνική, ούσα εξηρημένη του δικαιώματος διαθέσεως εκ μέρους του ιδιοκτήτου της, εξορύττεται και διατίθεται αποκλειστικώς δια λογαριασμόν του Δημοσίου. 2.(Άρθρ. 3 Νόμ. ΦΞΣΤ΄ της 21/8/1859). Πάσα λαθραία μεταφορά ή εξαγωγή σμύριδος καταδιώκεται και τιμωρείται οτεδήποτε ανακαλυφθή κατά τας περί λαθρεμπορίου διατάξεις. Εις τον καταγγέλοντα αποτελεσματικώς αυτήν, χορηγείται το τρίτον της χρηματικής ποινής μετά την είσπραξιν. 3.(Άρθρον μόνον Ν.Δ. της 29 Ιουν. 1935). Από της δημοσιεύσεως του παρόντος (από 29/6/1935) επαναφέρεται εν ισχύϊ η διάταξις του άρθρ. 2 του Νόμ. ΦΞΣΤ΄ καθ’ ην επί της εξορυσσομένης ιδιωτικής σμύριδος επιβάλλεται φόρος δραχμών πέντε κατά καντάριον, εισπραττόμενος κατά την εξαγωγήν. Εις την μεταφοράν αυτής εφαρμόζονται αι σχετικαί διατάξεις του περί Τελωνείων Νόμου. Αι ως άνω δραχμαί νοούνται μεταλλικαί. 4.(Άρθρον μόνον Ν. 1377 της 21/4/1918). Επιτρέπεται, όπως δια Δ/τος παραχωρηθή συμφώνως προς τους περί μεταλλείων νόμους η εκμετάλλευσις σμύριδος ευρισκομένης εις τας  Νέας Χώρας εφ’ όσον η αξία αυτής είναι κατωτέρα   του   ημίσεος   της    αξίας    των   δευτεΣελ. 659 Ναξιώτικη Σμύριδα 13.Μ.ι.5 ρευουσών ποιοτήτων της Ναξίας Σμύριδος. Δια τοιαύτην παραχώρησιν προτιμάται ο αρχικώς πρώτος αιτητής. Άρθρον 16 (Άρθρ. 10 Νόμ. 4706 της 10/5/1930) Εις πάντας τους υπαλλήλους και υπηρέτας των Σμυριδωρυχείων Νάξου απαγορεύεται επί ποινή απολύσεως να έχωσι δικαίωμα εργασίας (μερίδος) επί των ορυχείων Νάξου. Άρθρον 17 (Άρθρ. 11 Νόμ. 4706 της 10/5/1930) Υπάλληλοι των Σμυριδωρυχείων, οίτινες εκτός των υπό του ποινικού Νόμου ρητώς κατανομαζομένων περιπτώσεων παραβαίνουσι τα κοινά ή τα ιδιαίτερα καθήκοντα της εμπεπιστευμένης αυτοίς υπηρεσίας, τιμωρούνται με χρηματικήν ποινήν 3000 δραχμών εάν δε η παράβασις των καθηκόντων αυτών αφορά την διαλογήν ή την ζύγισιν της παραλαμβανομένης υπό του Δημοσίου σμύριδος τιμωρούνται και δια φυλακίσεως τουλάχιστον μέχρις εξ μηνών. Σελ. 661 Ναξιώτικη Σμύριδα 13.Μ.ι.5 Άρθρον 18 (Άρθρ. 7 Νόμ. 5958 της 16/12/1933) Τα καθήκοντα και δικαιώματα των υπαλλήλων των Σμυριδωρυχείων Νάξου κανονισθήσονται δια Δ/τος εφ’ άπαξ εκδοθησομένου. ΚΕΦΑΛΑΙΟΝ Δ΄ Εξόρυξις και παραλαβή της σμύριδος Άρθρον 19 (Άρθρ. 9 Νόμ. 5958 της 16/12/1933 και άρθρ. 49 και 50 Κανονισμού Εκμεταλλεύσεως Ναξίας σμύριδος της 27/1/15) 1.Η εξόρυξις ενεργείται εκ των υπό της Διευθύνσεως οριζομένων εκάστοτε ορυχείων και θέσεων υπό της ομάδος της ήδη εργαζομένης εν αυτοίς ή κατά πρώτον αδεία της Διευθύνσεως καταλαβούσης νέον ή εγκαταλελειμένον ορυχείον. 2.Εις την Διεύθυνσιν εναπόκειται να κανονίση δι’ έκαστον ορυχείον την περιφέρειαν ην τούτο καταλαμβάνει και εντός της οποίας απαγορεύεται εργασία εις άλλους, καθώς και τα όρια των διακατεχομένων ορυχείων. 3.Η Διεύθυνσις κανονίζει ωσαύτως δι’ έκαστον ορυχείον τον τρόπον της πορείας της εκμεταλλεύσεως της απορρίψεως των αχρήστων καθώς και της στερεοποιήσεως της οροφής εις τρόπον ώστε, α)να υπάρχη ασφάλεια της ζωής των εργαζομένων εργατών, β)να γίνηται κανονική και πλήρης εκμετάλλευσις του κοιτάσματος, γ)να μη καλύπτωνται τα ανεκμετάλλευτα μέρη των υπό των απορριμμάτων της εξορύξεως και δ)να μη παρακωλύηται και παραβλάπτηται η εργασία άλλου ορυχείου. Άρθρον 20 1.(Άρθρ. 10 Ν. 5958 της 16/12/1933). Τα επί των ορυχείων δικαιώματα των σμυριδωρυκτών είναι προσωπικά και περιορίζονται εις το δικαίωμα της εν αυτοίς εργασίας, ισχύουσι δε εφ’ όσον δεν αίρονται υπό της Διευθύνσεως. Η μεταβίβασις αυτών γίνεται τη εγκρίσει του Διευθυντού δι’ εγγράφου συντασσομένου ενώπιον αυτού και προσυπογραφομένου υπό τούτου. Αι μέχρι της δημοσιεύσεως όμως του παρόντος γενόμεναι μεταβιβάσεις, είτε κατηρτίσθησαν αύται εγγράφως, είτε προφορικώς, λογίζονται έγκυροι, εφ’ όσον ενεκρίθησαν έστω και μεταγενεστέρως υπό της Διευθύνσεως Σμυριδωρυχείων ή της αρμοδίας υπηρεσίας του Υπουργείου της Εθνικής  Σελ. 662 Οικονομίας, της τοιαύτης εγκρίσεως αποτελούσης πλήρη και αποκλειστικήν απόδειξιν της μεταβιβάσεως. 2.(Άρθρ. 11 Νόμ. 5958 της 16/12/1933 και άρθρ. 52 Κανονισμού Εκμεταλλεύσεως Ναξίας Σμύριδος της 27/1/15). Τα επί των ορυχείων κατά την προηγουμένην παράγραφον δικαιώματα των εργατών αίρονται α) όταν απαγορευθή υφ’ οιονδήποτε λόγον η εκ των ορυχείων τούτων εξόρυξις, β)όταν λόγω τιμωρίας αρθή οριστικώς η άδεια εξορύξεως από σμυριδωρύκτην, γ)όταν σμυριδωρύκτης αφήση να παρέλθη διετία, χωρίς να εργασθή εις το ορυχείον, εις ο διεκδικεί δικαιώματα, και δ)όταν ο σμυριδωρύκτης απολέση τα προσόντα δυνάμει των οποίων ενεγράφη εις τον κατάλογον, ανακύπτουσι δε ταύτα αυτοδικαίως ευθύς ως οι λόγοι της άρσεως αυτών εκλείψουσιν. 3.(Άρθρ. 9 Νόμ. 5958 της 16/12/1933 και άρθρ. 58 Κανονισμού Εκμεταλλεύσεως Ναξίας Σμύριδος της 27/1/1915). Εκπίπτοντος σμυριδωρύκτου τινός των δικαιωμάτων του επί ορυχείου η Διεύθυνσις ή ορίζει άλλον εις την θέσιν του, μη κατέχοντα ορυχείον, ή αφίνει ώστε η μερίς του να προσαυξήση τας μερίδας των λοιπών συνεργαζομένων σμυριδωρυκτών. 13.Μ.ι.5 Ναξιώτικη Σμύριδα Άρθρον 21 (Άρθρ. 9 Νόμ. 5958 της 16/12/1993) και άρθρ. 45, 46, 74 και 75 Κανονισμού Εκμεταλλεύσεως Ναξίας Σμύριδος της 27/1/1915). 1.Προ της αρχής εκάστου έτους ο Διευθυντής των Σμυριδωρυχείων κατόπιν συνεννοήσεως μετά του Υπουργείου ορίζει τα δια το επιόν έτος εξ εκάστης περιφερείας παραληφθησόμενον ποσόν σμύριδος κατά ποιότητας και την ανήκουσαν αναλογίαν εις έκαστον σμυριδωρύκτην εκάστης περιφερείας, ορίζων συγχρόνως και τας ημέρας της ενάρξεως και πέρατος της μεταφοράς. Τα ανωτέρω κοινοποιούνται τοις σμυριδωρύκταις εντός του Δεκεμβρίου εκάστου έτους δια τοιχοκολλλήσεως και αναγνώσεως επ’ εκκλησίαις ίνα κανονίσωσιν αναλόγως την εξόρυξιν. 2.Έκαστος σμυριδωρύκτης δικαιούται να παραδώση μόνον την ορισθείσαν αναλογίαν εξ εκάστης ποιότητος. Εν περιπτώσει όμως, καθ’ ην βεβαιωθή ότι το αρχικώς ορισθέν ποσόν ήτο μικρότερον ή ότι σμυριδωρύκται τινές δεν ηδυνήθησαν να εξορύξωσι την αναλογίαν των, η Διεύθυνσις δύναται μετά σχετικήν έγκρισιν του Υπουργείου το ελλείπον ποσόν να ζητήση δια νέας προσκλήσεως από τους δυναμένους να εξορύξωσι τούτο σμυριδωρύκτας κατ’ αναλογίαν. 3.Δικαίωμα προς παράδοσιν έχουσι μόνον οι εφωδιασμένοι δια βιβλιαρίου αδείας σμυριδωρύκτου. Εάν όμως σμυριδωρύκτης τις εξορύξας σμύριδα αποδημήση προ της παραδόσεως αυτής δύναται ν’ αναθέση την παράδοσιν της σμύριδος ταύτης εις την σύζυγόν του ή πληρεξούσιόν του, πάντως δε το γραμμάτιον της πληρωμής του εργατικού δικαιώματος εκδίδεται επ’ ονόματι του παραδίδοντος. 4.Αι χήραι των αποβιούντων σμυριδωρυκτών ή κηδεμόνες των ορφανών αυτών παραδίδουσι την υπό των συζύγων των, ή πατέρων των ορφανών εξωρυγμένην σμύριδα. Άρθρον 22 (Άρθρ. 9 Νόμ. 5958 της 16/12/1933 και άρθρ. 44, 48, 54, 55 και 56 Κανονισμού Εκμεταλλεύσεως Ναξίας Σμύριδος της 27/1/1915) 1.Κατά την εξόρυξιν της σμύριδος τηρούνται απαρεγκλήτως αι διαταγαί και οδηγίαι της υπηρεσίας, ήτις δικαιούται ν’ απαγορεύση την εξόρυξιν εις τα σημεία, εις α ήθελε κρίνει ότι είτε λόγω ασφαλείας είτε λόγω ποιότητος είτε οιωδήποτε άλλω λόγω επιβάλλεται η απαγόρευσις. Κατά την εξόρυξιν της σμύριδος τηρούνται αι εις ταύτην εφαρμόσιμοι διατάξεις των περί μεταλλευτικών εργασιών κανονισμού κοινοποιούμεναι εις τους σμυριδωρύκτας καταλλήλως υπό της Διευθύνσεως. Ομοίως κοινοποιούνται υπό της Διευθύνσεως αι διατάξεις και άλλων νόμων του Κράτους, οίτινες ενδιαφέρουσι την εργασίαν των σμυριδωρυκτών. 2.Η εξόρυξις της σμύριδος ενεργείται καθ’ όλον το έτος, κυρίως όμως χρόνος εξορύξεως θεωρείται το χρονικόν διάστημα από της 1 Νοεμβρίου έως τέλους Ιουνίου εκάστου έτους. Η Διεύθυνσις δικαιούται εγκρίσει του Υπουργείου να διατάξη την γενικήν διακοπήν της εξορύξεως, εφ’ όσον έτος τι τα υπάρχοντα αποθέματα είναι τοιαύτα ώστε να μη προβλέπηται η ταχεία διάθεσις αυτών. 3.Η εξόρυξις κατά την νύκτα, Κυριακάς και εορτάς απαγορεύεται εκτός περιπτώσεως ειδικής αδείας της Διευθύνσεως. 4.Η Διεύθυνσις δικαιούται ν’ απαγορεύση την εκσκαφήν των παλαιών απορριμμάτων και την εκ τούτων περισυλλογήν σμύριδος εφ’ όσον δεν υπάρχει ζήτησις της περισυλλεγομένης ποιότητος ή υπάρχει οιοσδήποτε άλλος λόγος απαγορεύσεως. 5.Πάντα τα μεταξύ σμυριδωρυκτών και αφορώντα την εξόρυξιν της σμύριδος ζητήματα λύονται υπό της Διευθύνσεως. Άρθρον 23 (Άρθρ. 9 Νόμ. 5958 της 16/12/1933 και άρθρ. 57 και 58 Κανονισμού Εκμεταλλεύσεως Ναξίας σμύριδος της 27/1/1915) 1.Εκάστη ομάς συνεργαζομένων σμυριδωρυκτών οφείλει να εκλέξη τον αρχηγόν της, ον γνωρίζει εγγράφως τη Διευθύνσει. Εις τους αρχηγούς των ομάδων κοινοποιούνται αι αφορώσαι την ομάδα διαταγαί της υπηρεσίας. Ο αρχηγός εκάστης ομάδος είναι προσωπικώς υπεύθυνος δια την κοινοποίησιν ενί εκάστω των ενδιαφερομένων εργατών των διαταγών τούτων. Ο αρχηγός εκάστης ομάδος οφείλει κατά την έναρξιν εκάστου έτους να υποβάλλη εις την Διεύθυνσιν των Σμυριδωρυχείων Νάξου κατάλογον των αποτελούντων την ομάδα μελών όστις θα εγκρίνηται υπό της Διευθύνσεως. Δια πάσαν επερχομένην μεταβολήν επί του καταλόγου τούτου, δέον να ζητηθή η έγκρισις της Διευθύνσεως. Επίσης οφείλει να χορηγή πάσαν πληροφορίαν συνδεομένην προς την εργασίαν της ομάδος, ης προΐσταται. 2.Η Διεύθυνσις των Σμυριδωρυχείων δικαιούται εγκρίσει του Υπουργείου, εις ο εκθέτει τους προς τούτο λόγους να μη αναγνωρίση τον υποδειχθέντα αρχηγόν ομάδος, οπότε οι εργάται οφείλουν να ορίσωσι άλλον τυγχάνοντα της εγκρίσεως της Διευθύνσεως. Σελ. 663 Ναξιώτικη Σμύριδα 13.Μ.ι.5 Άρθον 24 (Άρθρ. 1 Νόμ. 2113 της 18/3/1920) 1.Επιτρέπεται η υπό του Κράτους και υπό την εποπτείαν της Διευθύσεως των Σμυριδωρυχείων Νάξου εκτέλεσις ερευνητικών έργων εις τα ορυχεία σμύριδος, προτιμωμένων εις τούτο των σμυριδωρυκτών. 2.Η εκμετάλλευσις της ανακαλυπτομένης σμύριδος δίδεται εργολαβικώς εις ομάδας σμυριδωρυκτών, προτιμωμένων εκείνων, οίτινες εξετέλεσαν τα ερευνητικά έργα, κατόπιν ιδιαιτέρας εκάστοτε συμφωνίας μεταξύ αυτών και της Διευθύσεως των Σμυριδωρυχείων, εγκρινομένης υπό του Υπουργού της Εθν. Οικονομίας και της Διεθνούς Οικονομικής Επιτροπής. Επιτρέπεται ωσαύτως όπως εις τα ήδη εν ενεργεία ορυχεία το Δημόσιον αναλάβη μέρος της δαπάνης προμηθείας εκρηκτικών υλών και εργαλείων εξορύξεως, ως και την εκτέλεσιν ερευνητικών έργων υπέρ των εν αυτοίς εργαζομένων σμυριδωρυκτών. Η δαπάνη δεν δύναται να υπερβή τας δρχ. 10.000 ετησίως δι’ έκαστον ορυχείον. 3.(Άρθρ. 9 Νόμ. 5958 της 16/12/1933 και άρθρ. 84 Κανονισμού Εκμεταλλεύσεως Ναξίας Σμύριδος της 27/1/1915). Εν περιπτώσει, καθ’ ην έτος τι, αφ’ ενός μεν δεν καθωρίσθη ποσόν προς παραλαβήν σμύριδος κατά το άρθρ. 21 του παρόντος, αλλ’ εζητήθη παρά του Δημοσίου άπασα η δυνατή ετησία παραγωγή των σμυριδωρυκτών, υπάρχουσι δε αφ’ ετέρου σμυριδωρύκται κεκτημένοι άδειαν εξορύξεως, αλλά  μη έχοντες ορυχεία προς εργασίαν, δύναται η Διεύθυνσις των Σμυριδωρυχείων να προσλάβη αριθμόν τινα εξ αυτών, όπως εργασθώσιν επί ημερομισθίω κανονιζομένω ελευθέρα συμφωνία και εγκρίσει του Υπουργείου εις νέα ή εγκαταλελειμμένα ορυχεία ή και εις ερεύνας δια λογαριασμόν του Δημοσίου. Η παρά τούτων παραγομένη σμύρις μεταφέρεται επίσης δια σμυριδωρυκτών πληρωνομένων δι’ ημερομισθίων ή κατ’ αποκοπήν. Αι λεπτομέρειαι της εφαρμογής του παρόντος άρθρου, ο τρόπος της εργασίας και της προμηθείας των υλικών και η πληρωμή των ημερομισθίων κανονίζονται εν ενδεχομένη περιπτώσει υπό του Υπουργού της Εθν. Οικονομίας. 4.(Παρ. 2 άρθρ. 2 Νόμ. 2113 της 18/3/1920). Δια την επί πλέον της προσδοκωμένης παραγωγής τη επιμελεία του προσωπικού της εποπτείας της εξορύξεως και διαλογής εξορυχθείσαν σμύριδα χορηγείται εις τούτο αποζημίωσις, λόγω αμοιβής, μέχρι δρχ. 1 κατά Σελ. 664  τόνον, διανεμομένη αναλόγως του βαθμού, μισθού και της επιμελείας εκάστου, πιστοποιουμένης εκ των μηνιαίων εκθέσεων εργασίας. Άρθρον 25 (Άρθρ. 9 Νόμ. 5958 της 16/12/1933 και άρθρ. 59, 60, 61, 62, 63 και 64 Κανονισμού Εκμεταλλεύσεως Ναξίας Σμύριδος της 27/1/1915). 1.Η διαλογή των εξορυσσομένων τεμαχίων σμύριδος γίνεται επί των ορυχείων υπό των σμυριδωρυκτών συμφώνως προς τας οδηγίας της υπηρεσίας. Ουδενί δεν σμυριδωρύκτη επιτρέπεται η μεταφορά προτού το υπ’ αυτού εξορυχθέν ποσόν επιθεωρηθή υπό του αρμοδίου διαλογέως κατά την εβδομαδιαίαν αυτού επιθεώρησιν και τω δοθή η προς τούτο άδεια. 2.Μετά την εξόρυξιν της σμύριδος η μεταφορά αυτής είναι υποχρεωτική δια τους σμυριδωρύκτας εντός της υπό της Διευθύνσεως τασσομένης εκάστοτε προθεσμίας. Η Διεύθυνσις δικαιούται να προβή εις την δαπάναις του σμυριδωρύκτου μεταφοράν της σμύριδος του απειθούντος σμυριδωρύκτου. 3.Η Διεύθυνσις δικαιούται να ορίζη τας ημέρας της μεταφοράς εξ εκάστου ορυχείου και εκάστης ποιότητος εις τρόπον ώστε να ευκολύνηται η παραλαβή της σμύριδος εν τοις όρμοις (νυν σταθμοίς φορτώσεως). 4.Η Διεύθυνσις δικαιούται ν’ απαγορεύση την μεταφοράν εξ ενός ή πλειόνων ορυχείων εάν η μεταφορική οδός δεν έχη επισκευασθή υπό των σμυριδωρυκτών εις τρόπον ώστε να υπάρχη σχετική ευκολία και ασφάλεια κατά την μεταφοράν. Προς τούτο η υπηρεσία καλεί εγκαίρως τους σμυριδωρύκτας και υποδεικνύει εις αυτούς τα σημεία τα χρήζοντα επισκευής, το ποσόν της εργασίας ην οφείλει έκαστος τούτων να εκτελέση και τον τρόπον της επισκευής. Εκτός του μέτρου της απαγορεύσεως της μεταφοράς εν περιπτώσει κακής καταστάσεως της οδού, η Διεύθυνσις δικαιούται να προβή εις την τιμωρίαν των μη συμμορφουμένων εις τας οδηγίας της σμυριδωρυκτών. 5.Η μεταφορά κατά την νύκτα απαγορεύεται, αλλ’ ο Διευθυντής δικαιούται να επιτρέπη αυτήν, εάν ήθελε κρίνει τούτο αναγκαίον. 6.Απαγορεύεται η εντός ακτίνος ενός χιλιομέτρου εν Μουτσούνη και πεντακοσίων εν Ληώνι από των όρμων, συγκέντρωσις σμύριδος υπό των σμυριδωρυκτών άνευ ειδικής αδείας της Διευθύνσεως. 13.Μ.ι.5 Ναξιώτικη Σμύριδα Άρθρον 2 (Εδάφ. 5 άρθρ. 15 Νόμ. ΒΦΙΘ΄ και εδάφ. 1 άρθρ. 11 Νόμ. ΒΦΙΘ΄) Οι όροι της εκμεταλλεύσεως και της πωλήσεως της Ναξίας Σμύριδος, ης η ακαθάριστος πρόσοδος προορίζεται δια την υπηρεσία των υπό των άρθρ. 7 έως 10 του Νόμ. ΒΦΙΘ΄ προβλεπομένων δανείων, κανονισθήσονται υπό της Κυβερνήσεως εκ συνεννοήσεως μετά της Διεθνούς Επιτροπής. Άρθρον 26 (Άρθρ.9 (Νόμ. 5958 της 16/12/1933 και άρθρ. 65, 66, 67 και 68 Κανονισμού Εκμεταλλεύσεως Ναξίας σμύριδος της 27/1/1915). 1.Η παράδοσις της σμύριδος εις τους όρμους (νυν σταθμούς φορτώσεως) άρχεται την ημέραν της ενάρξεως της μεταφοράς, διενεργείται δε συνεχώς ή ζυγιζoμένου εντός της ημέρας του καθ’ εκάστην μεταφερομένου ποσού ή συσσωρευομένου του παρ’ εκάστου σμυριδωρύκτου μεταφερομένου ποσού εις ίδιον σωρόν, εκτός ή και εντός του περιβόλου και εις την υπό της υπηρεσίας υποδεικνυομένην εκάστω θέσιν. Αι εργάσιμοι ώραι κατά την διάρκειαν της παραλαβής κανονίζονται υπό της Διευθύνσεως. 2.Ο παραλαμβάνων Διευθυντής εγγράφει εις το βιβλιάριον του εργάτου την κατηγορίαν και ποσότητα της παρ’ αυτού εκάστοτε ζυγιζομένης σμύριδος και την ημερομηνίαν της παραδόσεως, τηρεί δε και ημερολόγιον παραλαβής ως και καθολικόν, ενώ υπάρχει ιδία μερίς δι’ έκαστον σμυριδωρύκτην. 3.Επιτρέπεται εις τους σμυριδωρύκτας η καθ’ ομάδας παράδοσις σμύριδος. Εν τοιαύτη περιπτώσει υποβάλλεται έγγραφος αίτησις, εις ην αναφέρονται τα ονόματα και τα μερίδια των συμμετεχόντων σμυριδωρυκτών. Η παράδοσις γίνεται υπό μόνου του αρχηγού ή ετέρου εκ των της ομάδος υποδεικνυομένου υπό του αρχηγού. Η εγγραφή των εκάστοτε παραδιδομένων ποσών γίνεται εις ειδικόν βιβλιάριον τηρούμενον υπό του αρχηγού της ομάδος, προ εκάστης δε εκδόσεως γραμματίου κανονίζεται η εις έκαστον σμυριδωρύκτην ανήκουσα ποσότης και εγγράφεται αύτη εις το ατομικόν του βιβλιάριον. Εννοείται ότι εκάστη ομάς δικαιούται να παραδώση μόνον το άθροισμα των ποσών, άτινα δικαιούνται οι απαρτίζοντες αυτήν σμυριδωρύκται. 4.Η σειρά της ζυγίσεως κανονίζεται υπό του παραλαμβάνοντος Διευθυντού επί τη βάσει της προτεραιότητος της μεταφοράς της σμύριδος εις τους όρμους (νυν σταθμούς φορτώσεως) ίνα δε ζυγίση σμυριδωρύκτης τις δέον να έχη συγκεντρώσει το ποσόν των 12 στατήρων τουλάχιστον. Άρθρον 27 (Άρθρ.9 Νόμ. 5958 της 16/12/1933 και άρθρ. 69, 70, 71 και 72 Κανονισμού εκμεταλλεύσεως Ναξίας Σμύριδος της 27/1/1915). 1.Κατά την ζύγισιν ελέγχεται η διαλογή της μεταφερομένης ποσότητος, εφ’ όσον δε αποδειχθή κακή πίστις εκ μέρους του σμυριδωρύκτου επιβάλλονται αι υπό του παρόντος οριζόμεναι ποιναί. 2.Η παραληφθείσα σμύρις τοποθετείται υπό των σμυριδωρυκτών καλουμένων υπό της υπηρεσίας εις κανονικούς σωρούς και εις τας υπό της υπηρεσίας υποδεικνυομένας θέσεις. 3.Τα ως άχρηστα απορριπτόμενα τεμάχια οφείλει ο σμυριδωρύκτης εις ον ανήκον, να τα τοποθετήση εις την υπό της υπηρεσίας υποδειχθησομένην θέσιν. 4.Οι σμυριδωρύκται οφείλουσι να τηρώσι κοσμιότητα και τάξιν κατά τας παραδόσεις της σμύριδος, υποκείμενοι εις τιμωρίαν εν περιπτώσει παραβάσεως των διαταγών της υπηρεσίας. Άρθρον 28 (Άρθρ.9 Νόμ. 5958 της 16/12/1933 και άρθρ. 73 και 76 Κανονισμού Εκμεταλλεύσεως Ναξίας Σμύριδος της 27/1/1915). 1.Εις ουδένα επιτρέπεται να εμπορεύηται εις τε τα ορυχεία και τους όρμους (νυν σταθμούς φορτώσεως) ανταλλάσων τα εμπορεύματα αυτού, οιαδήποτε και αν ώσι, με σμύριδα. Εν περιπτώσει παραβάσεως ο παραβάτης εκδιώκεται εκ της περιοχής των περιβόλων και ορυχείων. 2.Παν ποσόν σμύριδος, μη ανήκον αποδεδειγμένως και νομίμως εις σμυριδωρύκτην, συλλέγεται και τοποθετείται μερίμνη της Διευθύνσεως εις τους σωρούς του Δημοσίου. Άρθρον 29 (Άρθρ.9 Νόμ. 5958 της 16/12/1933 και άρθρ. 77, 79 και 80 Κανονισμού Εκμεταλλεύσεως Ναξίας Σμύριδος της 27/1/1915). 1.Το εις τους σμυριδωρύκτας της Νάξου πληρωνόμενον εργατικόν δικαίωμα εξορύξεως και μεταφοράς της υπό του Δημοσίου παραλαμβανομένης παρ’ αυτών σμύριδος λογίζεται κατά στατήρα των 44 οκάδων και προϋποθέτει την εις βάρος των σμυριδωρυκτών εξόρυξιν, διαλογήν, μεταφοράν, ζύγισιν και εναπόθεσιν εις τους περιβόλους του Δημοσίου της παραλαμβανομένης σμύριδος απασών των εργασιών τούτων εκτελουμένων συμφώνως ταις οδηγίαις και διαταγαίς της υπηρεσίας των Σμυριδωρυχείων. 2.Ευθύς ως παραδοθή εν όρμω τινι (νυν σταθμώ φορτώσεως) ποσόν σμύριδος ανώτερον των 25000 στατήρων ή οποτεδήποτε άλλοτε η Διεύθυνσις κρίνει αναγκαίον, συντάσσει επί τη βάσει του τηρουμένου καθολικού παραλαβής τας καταστάσεις πληρωμής του εργατικού δικαιώματος των σμυριδωρυκτών. Αι καταστάσεις αύται είναι ιδιαίτεραι δι’ εκάστην ποιότητα σμύριδος και αναφέρουσι το όνομα του παραδώσαντος σμυριδωρύκτου, το ποσόν της παραληφθείσης σμύριδος και το αντιστοιχούν εργατικόν δικαίωμα υπογράφονται δε υπό του Διευθυντού. Σελ. 665 Ναξιώτικη Σμύριδα 13.Μ.ι.5 Αι καταστάσεις αύται συντάσσονται εις τριπλούν και το μεν πρώτον φυλάσσεται εν τω αρχείω της Διευθύνσεως, το δεύτερον υποβάλλεται εις το Υπουργείον Εθνικής Οικονομίας το δε τρίτον αποστέλλεται εις τον Ταμίαν. 3.Επί τη βάσει των κατά την προηγουμένην παράγραφον καταστάσεων εκδίδονται τα χρηματικά γραμμάτια, άτινα υπογράφονται υπό του Διευθυντού των Σμυριδωρυχείων. Άρθρον 30 (Άρθρ.9 Νόμ. ΔΣΒ΄ της 12/5/1913) Τα υπό του Διευθυντού των Σμυριδωρυχείων εκδιδόμενα γραμμάτια πληρωμής του εργατικού δικαιώματος των σμυριδωρυκτών εξοφλούνται υπό του Ταμείου Νάξου ή του Λογιστού των Σμυριδωρυχείων, δυναμένου να εκτελή χρέη Ταμίου επί αποδείξει αναλόγως σεσημασμένη και υπογραφομένη υπό του δικαιούχου ή αν ούτος είναι αγράμματος υπό δύο μαρτύρων επικυρούντος του Διευθυντού των Σμυριδωρυχείων. Η απόδειξις δύναται να γραφή επί της οπισθίας όψεως του γραμματίου οπότε το γραμμάτιον εξοφλείται υπό του Ταμίου Νάξου ή του Λογιστού των Σμυριδωρυχείων εις τον επιφέροντα τη επικολλήσει αναλόγου κινητού χαρτοσήμου. Η πληρωμή του εργατικού δικαιώματος των σμυριδωρυκτών δύναται να ενεργηθή υπό του Ταμίου Νάξου ή του Λογιστού των Σμυριδωρυχείων εις τας πρωτευούσας των σμυριδικών Κοινοτήτων, μεταβαίνοντος εις αυτάς δις του έτους εις εποχάς οριζομένας δια διαταγής του Υπουργού της Εθνικής Οικονομίας. Άρθρον 31 (Άρθρ.7 Νόμ. 4706 της 10/5/1930) Επιτρέπεται η δια της Τραπέζης της Ελλάδος πληρωμή των εργατών Σμυριδωρυχείων Νάξου κατά τα δι’ αποφάσεως του Υπουργού της Εθν. Οικονομίας ορισθησόμενα. Η πληρωμή γενήσεται δια του εν Νάξω Υποκαταστήματος της Τραπέζης ή του ανταποκριτού αυτής συμφώνως προς τα ειδικώς συμφωνηθησόμενα μετά της Τραπέζης της Ελλάδος εις εποχάς οριζομένας παρά της εν Νάξω Διευθύνσεως. Άρθρον 32 (Άρθρ.9 Νόμ. 5958 της 16/12/1933 και άρθρ. 85 και 86 Κανονισμού Εκμεταλλεύσεως Ναξίας Σμύριδος της 27/1/1915). Σελ. 666 1.Πας σμυριδωρύκτης μη συμμορφούμενος επακριβώς προς τας διατάξεις του παρόντος Νόμου ή τας διαταγάς της εν Νάξω υπηρεσίας της σμύριδος ή παρεμβάλων δυσχερείας εις την κανονικήν διεξαγωγήν της υπηρεσίας, είτε έργω είτε λόγω υπόκειται αποφάσει του Διευθυντού των Σμυριδωρυχείων εις ελάττωσιν του εργατικού του δικαιώματος κατά το 1/4 δια ποσόν μέχρι 40 στατήρων. Επίσης αποφάσει του Διευθυντού των Σμυριδωρυχείων δύναται να απαγορευθή προσωρινώς ή διαρκώς η εργασία εκ τινος θέσεως εις τους μη συμμορφουμένους προς τας οδηγίας της Διευθύνσεως κατά την εις την θέσιν ταύτην εν γένει εργασίαν. Αποφάσει του Υπουργού της Εθνικής Οικονομίας μετά σχετικήν γνωμοδότησιν του παρά τω Υπουργείω Διοικητικού Συμβουλίου δύναται να απαγορευθή προσωρινώς ή διαρκώς η εργασία πανταχόθεν εις τους εις υποτροπάς ή εις σοβαρά παραπτώματα υποπεσόντας σμυριδωρύκτας. Η τελευταία αύτη απαγόρευσις συνεπάγεται την προσωρινήν άρσιν της αδείας εξορύξεως ή την διαγραφήν του σμυριδωρύκτου εκ του καταλόγου των σμυριδωρυκτών. 2.Αι υπό του Διευθυντού επιβαλλόμεναι ελαττώσεις του εργατικού δικαιώματος υπόκεινται εις έφεσιν ενώπιον του Υπουργού εντός τριών μηνών από της επιβολής, όστις αποφαίνεται ανεκκλήτως. ΚΕΦΑΛΑΙΟΝ Ε΄ Πώλησις Σμύριδος Άρθρον 33 (Άρθρ.1 Ν.Δ. 30/3/1923) 1.Η πώλησις της Ναξίας σμύριδος γίνεται αποκλειστικώς 1)δια τα 4/5 της παραγωγής απ’ ευθείας δι’ αποφάσεως του Υπουργού της Εθνικής Οικονομίας κατόπιν συνεννοήσεως μετά της Διεθνούς Οικονομικής Επιτροπής επί τη βάσει τιμών καθοριζομένων εκάστοτε δια Διατάγματος εκδιδομένου προτάσει του αυτού Υπουργού, κατόπιν συνεννοήσεως μετά της αυτής Επιτροπής και 2)δια το υπόλοιπον 1/5 δια Διεθνούς πλειοδοτικής δημοπρασίας και κατά τμήματα, μη υπερβαίνοντα εκάστοτε τους 500 τόννους οίτινες θα υπάρχωσι κατά την ημέραν της δημοπρασίας εν ταις αποθήκαις του Δημοσίου εν Σύρω ή Νάξω και εις τιμάς ουχί κατωτέρας των δια του εν τω προηγουμένω εδαφίω Διατάγματος οριζομένων. 2.Αι λεπτομέρειαι και αι διατυπώσεις της δια διεθνούς δημοσίας πωλήσεως καθορίζονται δια Διατάγματος οι δε όροι αυτής δι’ Υπουργικής διακηρύξεως, εκδιδομένης και δημοσιευομένης εις την Εφημερίδα της Κυβερνήσεως τρεις τουλάχιστον μήνας προ της ημέρας της δημοπρασίας. 13.Μ.ι.5 Ναξιώτικη Σμύριδα Άρθρον 34 (Άρθρ.2 Ν.Δ. της 30/3/1923) Κατ’ αμφοτέρους τους εν τω προηγουμένω άρθρω τρόπους πωλήσεως, η παραδιδομένη σμύρις περιλαμβάνει απάσας τας δια Διατάγματος καθωρισμένας εκάστοτε ποιότητας, λαμβανομένας εξ εκάστης κατ’ αναλογίαν, επί τη βάσει των υπαρχόντων διαθεσίμων ποσών. Αλλ’ η αναλογία αύτη, όσον αφορά τας μη ζητηθείσας κατωτέρας ποιότητας, δεν δύναται να υπερβή το 1/10 του συνόλου του παραδιδομένου ποσού. Δια τον προσδιορισμόν των εξ εκάστης ποιότητος διαθεσίμων εκάστοτε ποσών σμύριδος επί μεν πωλήσεως απ’ ευθείας εξετάζεται η ημέρα, καθ’ ην εκδίδεται η διαταγή προς παράδοσιν της σμύριδος εις τον αγοραστήν, επί δε πωλήσεως, κατόπιν διεθνούς δημοπρασίας, η ημέρα της εκδόσεως της διακηρύξεως. Άρθρον 35 (Άρθρ.3 Ν.Δ. 30/3/1923) 1.Πρόσωπα δικαιούμενα εις αγοράν Ναξίας σμύριδος εισίν αποκλειστικώς και μόνον αντιπρόσωποι, ενεργούντες επ’ ονόματι και δια λογαριασμόν ανεγνωρισμένων οίκων βιομηχανικής κατεργασίας, ή χρησιμοποιήσεως σμύριδος της ημεδαπής ή αλλοδαπής ή απ’ ευθείας οι οίκοι ούτοι. Ούτοι υποβάλλουσι τας αιτήσεως αυτών κατά την αρχήν εκάστου έτους και αν η παραγωγή δεν επαρκεί προς κάλυψιν του συνόλου των αιτηθέντων ποσών, γενήσεται μεταξύ τούτων ανάλογος διανομή. Όσον αφορά τους αλλοδαπούς οίκους, ούτοι επί μεν απ’ ευθείας πωλήσεως, συν τη αιτήσει, επί δε δια διεθνούς δημοπρασίας, συν τη προσφορά υποβάλλουσι και πιστοποιητικόν της πλησιεστέρας προς το Κατάστημα Ελληνικής Προξενικής Αρχής, πιστοποιούσης ότι ο αιτών Οίκος κατεργάζεται ή χρησιμοποιεί σμύριδα. 2.Πάσα παρά τας διατάξεις των προηγουμένων παραγράφων διάθεσις ή πώλησις σμύριδος είναι απολύτως άκυρος και οι μεν εν γνώσει συνεργήσαντες εις αυτήν υπάλληλοι τιμωρούνται δια φυλακίσεως μέχρις ενός έτους, οι δε ενδιαφερόμενοι ιδιώται δεν δικαιούνται εις ανάληψιν της τυχόν προκαταβληθείσης εγγυήσεως. Εν τη περιπτώσει ταύτη επιτρέπεται εκ μέρους του Δημοσίου και διεκδίκησις της πωληθείσης και παραδοθείσης σμύριδος, εφ’ όσον αύτη ευρίσκεται εις την κατοχήν του αγοραστού ή του εν γνώσει του ελαττώματος αποκτήσαντος παρά του αγοραστού τρίτου. Κατά πάσαν περίπτωσιν το Δημόσιον δικαιούται να εισπράξη τα 9/10 του εκ της μεταπωλήσεως της  σμύριδος επιτευχθέντος κέρδους, ευθυνομένων αλληλεγγύως και εις ολόκληρον του τε αρχικού αγοραστού όσον και του εν γνώσει του ελαττώματος τρίτου. Αι αυταί συνέπειαι χωρούσι και επί μεταπωλήσεως σμύριδος εκ μέρους οιουδήποτε προσώπου, κεκτημένου το δικαίωμα αγοράς σμύριδος προς τρίτον μη έχοντα κατά το άρθρον τούτο δικαίωμα αγοράς. 3.Εξαιρετικώς επί πωλήσεως σμύριδος κατόπιν διεθνούς δημοπρασίας, επιτρέπεται να συμμετάσχωσι ιδίω ονόματι και δι’ ίδιον λογαριασμόν και ημεδαποί ή αλλοδαποί οίκοι ή άλλα φυσικά ή νομικά πρόσωπα, τα οποία καθ’ ολόκληρον την τελευταίαν πενταετίαν προ της ισχύος του Νόμου τούτου ησχολήθησαν αποδεδειγμένως και κατ’ επάγγελμα εις την εμπορίαν της σμύριδος κατόπιν απ’ ευθείας εκ μέρους του Δημοσίου αγοράς. Άρθρον 3 1.(Άρθρ. 1 Νόμ. ΔΣΒ΄ της 12/5/1913). Επιτρέπεται η κατά ποιότητας παραλαβή και η πώλησις του προϊόντος των σμυριδωρυχείων Νάξου. 2.(Άρθρ.1 Ν. 3725 της 28/12/1928). Αι ποιότητες της Ναξίας Σμύριδος αι τιμαί πωλήσεως αυτής και το δια την εκτέλεσιν και συντήρησιν έργων εκμεταλλεύσεως της σμύριδος επιβαλλόμενον επί των τιμών πωλήσεως πρόσθετον τίμημα κατά τε την διάρκειαν και το ποσόν αυτού κανονίζονται εκάστοτε δια Δ/των εκδιδομένων προτάσει του επί της Εθνικής Οικονομίας Υπουργού. Καθ’ όμοιον τρόπον και μετά προηγουμένην απόφασιν του Υπουργικού Συμβουλίου καθορίζεται το εις τους Σμυριδωρύκτας καταβαλλόμενον εργατικόν δικαίωμα. Άρθρον 36 (Άρθρ.4 Ν.Δ. της 29/8/1923 και παρ. 1 και 3 του άρθρ. 5 Νόμ. ΔΣΒ΄ της 12/5/1913) Η σμύρις παραδίδεται εις τους αγοραστάς εκ των αποθηκών Σύρου. Επιτρέπεται δε και η εκ των όρμων Νάξου παράδοσις σμύριδος, κατόπιν ειδικής αποφάσεώς του επί της Εθνικής Οικονομίας Υπουργού, επί τιμή κατά 5 φρ. κατά τόννον κατωτέρα της δι’ εκάστην ποιότητα ωρισμένης. Απαγορεύεται η φόρτωσις σμύριδος επί πλοίων, περιεχόντων φορτία σμύριδος ξένης προελεύσεως. Άρθρον 37 (Άρθρ.10 Νόμ. ΔΣΒ΄ της 12/5/1913) 1.Έκαστον ποσόν πωλουμένης σμύριδος συνοδεύεται δια πιστοποιητικού του Διευθυντού των Σμυριδωρυχείων Νάξου, εμφαίνοντος το πωληθέν ποσόν, το είδος της ποιότητος, την τιμήν, εις ην επωλήθη και το ατμόπλοιον εις ο εφορτώθη. 2.Πάσα εν γένει προς εξαπάτησιν των καταναλωτών γενομένη υπό του αγοραστού σμύριδος ψευδής δήλωσις ή αθέμιτος αποσιώπησις περί της προελεύσεως της ποιότητος ή της τιμής μεταπωλουμένης σμύριδος, τιμωρείται και με χρηματικήν ποινήν μέχρι 3.000 δραχμών και με φυλάκισιν μέχρις 6 μηνών ή με μίαν των ποινών τούτων. 3.Αι ποιναί αύται δύνανται να αναβιβασθώσι μέχρι του διπλασίου εν περιπτώσει υποτροπής. 4.Το Πλημμελειοδικείον διατάσσει την εν περιλήψει καταχώρησιν της καταδικαστικής αποφάσεως εν δυσίν εφημερίσι της πρωτευούσης δαπάναις του καταδικασθέντος. 5.Την δημοσίευσιν δύναται να ενεργήση και ο  Διευθυντής     των   Σμυριδωρυχείων,   η   δε   δαπάΣελ. 667 Ναξιώτικη Σμύριδα 13.Μ.ι.5 νη βεβαιούται δια πράξεως αυτού και εισπράττεται κατά Νόμον περί εισπράξεως των Δημοσίων εσόδων. Άρθρον 38 (Άρθρ.11 Ν.Δ. της 22/7/33, κυρωθέντος δια του Νόμ. 5958 της 16/12/1933) Οι όροι της πωλήσεως της Ναξίας σμύριδος κανονίζονται δια Διατάγματος εκδιδομένου προτάσει του Υπουργού της Εθνικής Οικονομίας, κατόπιν συνεννοήσεως μετά της Διεθνούς Οικονομικής Επιτροπής. Άρθρον 39 (Παρ. 3 άρθρ. 6 Νόμ. ΔΣΒ΄ της 12/5/1913) Επιτρέπεται εις τον Υπουργόν της Εθνικής Οικονομίας ν’ αποστέλλη ειδικόν υπάλληλον εις τα εν τη αλλοδαπή κέντρα καταναλώσεως της σμύριδος προς μελέτην της καταναλώσεως ή διαδόσεως αυτής και δια χρόνον μη υπερβαίνοντα τους δύο μήνας κατ’ έτος. Εις τον ούτως αποστελλόμενον καταβάλλονται τα οδοιπορικά του έξοδα και ημερησία αποζημίωσις οριζομένη δια Διατάγματος. ΚΕΦΑΛΑΙΟ ΣΤ΄ Πρόσθετον τίμημα Άρθρον 40 (Άρθρον μόνον Ν.Δ. 15/12/1923 και άρθρ. 2 Νόμ. 3725 της 28/12/1928) Τηρουμένων των διατάξεων του Νόμ. ΒΦΙΘ΄ της 26 Φεβρ. 1898 «περί διεθνούς ελέγχου» επιτρέπεται η σύναψις δανείου μέχρι ποσού πεντήκοντα χιλιάδων λιρών Αγγλίας, το οποίον θα διατεθή αποκλειστικώς εις τους ακολούθους σκοπούς ήτοι: 1)Εις την κατασκευήν γραμμής εναερίου ή άλλου σιδηροδρόμου συνδέοντος τα ορυχεία Κορωνίδος της Νάξου προς τα ορυχεία Απειράνθου και καταληγούσης εις τον όρμον Μουτσούνης. 2)Εις κατασκευήν οδών συνδεουσών τα ορυχεία ταύτα προς άλληλα και προς τον όρμον Μουτσούνης. 3)Εις εγκατάστασιν και κατασκευήν έργων φορτώσεως σμύριδος και λιμενικών έργων εν Μουτσούνη. 4)Εις ανοικοδόμησιν εν Μουτσούνη Καταστήματος Διευθύνσεως των Σμυριδωρυχείων, αποθηκών διαχειρίσεως της σμύριδος, οικημάτων δια το προσωπικόν των σμυριδωρυχείων, αποθήκης εκρηκτικών υλών και εργοστασίου επισκευών. Σελ. 668 5)Δι’ εγκατάστασιν τηλεφωνικής συγκοινωνίας μεταξύ της Διευθύνσεως και των ορυχείων. 6)Δια την εκτέλεσιν επιστημονικών μελετών επί της Σμύριδος και την λήψιν διαφόρων μέτρων προς εμπορικήν διαφήμισιν της σμύριδος επί τω τέλει της όσον ένεστι ευρυτέρας διαδόσεως αυτής εν τη αλλοδαπή. 7)Δια την ενίσχυσιν του μέλλοντος να συσταθή κοινωφελούς Ταμείου σμυριδωρυκτών και 8)Δια παν άλλο έργον όπερ ήθελε κριθή υπό του Υπουργικού Συμβουλίου και προτάσει του Υπουργού της Εθνικής Οικονομίας, ως χρήσιμον δια την διευκόλυνσιν της εκμεταλλεύσεως ως και την ανάπτυξιν της παραγωγής της Ναξίας σμύριδος. Άρθρον 41 (Άρθρ.8 Ν.Δ. της 30/3/1923) Η εκτέλεσις των εν τω προηγουμένω άρθρω έργων και εγκαταστάσεων γενήσεται συνολικώς ή τμηματικώς απ’ ευθείας υπό του Δημοσίου ή δι’ εργολαβίας. Κατ’ αμφοτέρας τας περιπτώσεις ταύτας και αναλόγως του είδους της εργασίας τηρούνται υποχρεωτικώς οι εν ισχύϊ νόμοι και τα Δ/τα περί εκτελέσεως Δημοσίων έργων και περί οδοποΐας υπό τας εξής διακρίσεις: α)Τα καθήκοντα και δικαιώματα του Υπουργού της Συγκοινωνίας ή του Νομάρχου δύναται να εκτελέση ο επί της Εθνικής Οικονομίας Υπουργός. β)Τα καθήκοντα και δικαιώματα Μηχανικού του Δημοσίου δύναται να εκτελέση ο Διευθυντής των Σμυριδωρυχείων Νάξου ή έτερος ανώτερος τεχνικός υπάλληλος της υπηρεσίας των Μεταλλείων οριζόμενος υπό του αυτού Υπουργού. γ)Αι απαιτηθησόμεναι δημοπρασίαι δυνατόν να διεξαχθώσιν ενώπιον ανωτέρων τεχνικών υπαλλήλων και εν τόπω οριζομένω υπό του ιδίου Υπουργού της Εθνικής Οικονομίας. δ)Ότι επιτρέπεται πάσα άλλη τροποποίησις δια Διατάγματος επί τω τέλει όπως η επιμέλεια και φροντίς δια την εκτέλεσιν των έργων των εγκαταστάσεων ασκηθή υπό του Υπουργείου της Εθνικής Οικονομίας. Δια Δ/τος εκδιδομένου προτάσει του επί της Εθνικής Οικονομίας Υπουργού και μετά σύμφωνον γνωμοδότησιν του γνωμοδοτικού Συμβουλίου των Μεταλλείων, επιτρέπεται ο καθορισμός ιδιαιτέρας διαδικασίας και διατυπώσεων εκτελέσεως των εν άρθρ. 40 του παρόντος έργων και εγκαταστάσεων συνολικώς ή τμηματικώς, ως και δια την προμήθειαν των απαραίτητων υλικών. 13.Μ.ι.5 Ναξιώτικη Σμύριδα Άρθρον 42 (Παρ. 1 άρθρ. 9 Ν.Δ. της 30/3/1923) 1.Προς εξυπηρέτησιν του κατά το άρθρ. 40 του παρόντος συναφθησομένου δανείου επιβάλλεται η πληρωμή προσθέτου τιμήματος επί των δια Δ/τος συμφώνως προς το άρθρ. 3 παρ. 2 του παρόντος καθοριζομένων εκάστοτε τιμών πωλήσεως των διαφόρων ποιοτήτων σμύριδος. 2.(παρ. 3 άρθρ. 9 Ν.Δ. της 30/3/1923). Μετά την άρσιν του κατά το άρθρον τούτο (παρ. 1) προσθέτου τιμήματος επιβάλλεται πρόσθετον τοιούτον εκ δύο σελλινίων επί εκάστου πωλουμένου τόννου Ναξίας σμύριδος πάσης ανεξαιρέτως ποιότητος. Το πρόσθετον τούτο τίμημα, βεβαιούμενον και εισπραττόμενον κατά τα εν τω επομένω άρθρω οριζόμενα, χρησιμεύει δια την συντήρησιν και συμπλήρωσιν των συμφώνως τω άρθρ. 40 του παρόντος εκτελεσθησομένων έργων. Άρθρον 43 (Άρθρ.2 Ν.Δ. της 29/8/1923) Η είσπραξις του κατά το προηγούμενον άρθρον προσθέτου τιμήματος γίνεται επί τη βάσει ειδικής βεβαιώσεως του Υπουργείου Εθνικής Οικονομίας κατατίθεται δε εις το Κεντρικόν Κατάστημα της Τραπέζης της Ελλάδος, είτε εις το αυτό νόμισμα είτε εις Ελληνικάς δραχμάς, συμφώνως προς τα εν άρθρ. 3 παρ. 2 του παρόντος οριζόμενα κατ’ απόφασιν του Υπουργού της Εθνικής Οικονομίας και υπό τύπον εντόκου καταθέσεως όψεως δια λογαριασμόν του Ελληνικού Δημοσίου, διατίθεται δε δια διαταγών του αυτού Υπουργού. Αι λεπτομέρειαι της διαιρέσεως του ποσού τούτου καθορίζονται δια Διατάγματος. Άρθρον 44 (Άρθρ. 12 Νόμ. 4706 της 10/5/1930) Ο έλεγχος της διαχειρίσεως του επί των τιμών της σμύριδος επιβαλλομένου δια την εκτέλεσιν έργων εν τοις Σμυριδωρυχείοις Νάξου προσθέτου τιμήματος, ενεργείται υπό του Ελεγχτικού Συνεδρίου. Προς τούτο άμα τη λήξει εκάστου οικονομικού έτους διαβιβάζονται εις το Ελεγκτικόν Συνέδριον πάντα τα εν τω Υπουργείω της Εθνικής Οικονομίας φυλασσόμενα δικαιολογητικά των γενομένων πληρωμών εις τους διαφόρους δικαιούχους. Το Ελεγκτικόν Συνέδριον ελέγχει επίσης τας διαχειρίσεις των παρελθόντων οικονομικών ετών από της επιβολής του εν λόγω τιμήματος, ων τα δικαιολογητικά της πληρωμής διαβιβάζονται προς τούτο υπό του Υπουργείου της Εθνικής Οικονομίας εις το Ελεγκτικόν συνέδριον. ΚΕΦΑΛΑΙΟ Ζ΄ Ταμείον Ασφαλίσεως Σμυριδωρυκτών Άρθρον 4 (Άρθρ. 8 Νόμ. ΔΣΒ΄ της 12/5/1913) Άπασα η υπηρεσία εκμεταλλεύσεως και πωλήσεως της σμύριδος ανήκει εις την αρμοδιότητα του Υπουργείου Εθνικής Οικονομίας. ΚΕΦΑΛΑΙΟΝ Β΄ Προνόμιον εργασίας Άρθρον 45 (Παρ. 1-4 άρθρ. 3 Νόμ. 5376 της 6/4/32) 1.Δια Διατάγματος προκαλουμένου παρά του Υπουργού Εθνικής Οικονομίας μετά γνωμοδότησιν του Συμβουλίου Εποπτείας Εργατικών Ασφαλίσεων δύναται να συσταθή Ταμείον ασφαλίσεως κατά της αναπηρίας, του γήρατος και του θανάτου υπέρ των προσώπων των καθοριζομένων ως σμυριδωρυκτών παρά των εν ισχύϊ διατάξεων της εκμεταλλεύσεως της Ναξίας σμύριδος. 2.Ως πόροι του εν λόγω Ταμείου επιτρέπεται να ορισθώσι δια Διαταγμάτων εκδιδομένων παρά των Υπουργών Οικονομικών και Εθνικής Οικονομίας. α)Κράτησις μέχρι 4% επί του κατ’ έτος καταβαλλομένου εις τους σμυριδωρύκτας δικαιώματος δια την παρ’ αυτών εξορυσσομένην και εις το Δημόσιον παραδιδομένην σμύριδα και β)Μέχρι του ημίσεος των ετησίων εισπράξεων εκ του προσθέτου τιμήματος πωλήσεως σμύριδος. 3.Το κατά το παρόν άρθρον συσταθησόμενον Ταμείον θα φέρη τον τίτλον «Ταμείον Ασφαλίσεως Σμυριδωρικτών» και θ’ αποτελή νομικόν πρόσωπον Δημοσίου Δικαίου, τελούν υπό την εποπτείαν και τον έλεγχον του Υπουργείου Εθνικής Οικονομίας (Διεύθυνσις Εργασίας και Κοινωνικής Πρόνοιας). 4.Η έδρα του Ταμείου Ασφαλίσεως Σμυριδωρικτών, η διοίκησις αυτού και αι εις βάρος των πόρων του σχετικαί δαπάναι, ο τρόπος εισπράξεως των πόρων του, τα της επενδύσεως και διαχειρίσεως των κεφαλαίων του, ο κύκλος των δικαιουμένων εις παροχάς προσώπων, η έκτασις των χορηγήσεων παροχών και αι προϋποθέσεις και ο τρόπος απονομής αυτών, θέλουσιν ορισθή δια Δ/των, προκαλουμένων παρά του Υπουργού της Εθνικής Οικονομίας μετά γνώσιν του Συμβουλίου Εποπτείας Εργατικών Ασφαλίσεων. Ακροτελεύτιος Διάταξις Άρθρον 46 (Άρθρ. 14 Νόμ. 5958 της 16/12/1933) Δια Δ/τος εφ’ άπαξ εκδοθησομένου δύναται να προστεθώσιν εις τας μετά την ισχύν του Νόμ. 5958 περί σμύριδος υφισταμένας διατάξεις Νόμων και έτεραι τοιαύται, μη αντικείμεναι ούτε τροποποιούσαι τας ανωτέρω. Εις τον επί της Εθνικής Οικονομίας Υπουργόν ανατίθεται η δημοσίευσις και εκτέλεσις του παρόντος. Σελ. 669 Ναξιώτικη Σμύριδα 13.Μ.ι.5 Άρθρον 5 (Άρθρ. 8 Νόμ. 5958 της 16/12/1933 και άρθρ. 39, 40, 41, 42 Κανονισμού Εκμεταλλεύσεως Ναξίας σμύριδος της 27/1/1915) 1.Δικαίωμα εξορύξεως σμύριδος έχουσι δια μεν τα ορυχεία Απειρανθίας οι κάτοικοι των κοινοτήτων Απειράνθου και Δανακού, δια δε τα ορυχεία Κορωνίδος οι κάτοικοι των κοινοτήτων Κορώνου, Σκαδού και Κεραμωτής και δια τα ορυχεία Κοξακής οι κάτοικοι της κοινότητος Φιλοτίου. Σελ. 660 2.Εγγράφονται αυτοδικαίως εις τον κατάλογον των σμυριδωρυκτών της οικείας περιφερείας τα μέλη των ανωτέρω Κοινοτήτων και κάτοικοι των ειρημένων χωρίων οι όντες προστάται οικογενείας και έχοντες ηλικίαν τουλάχιστον δέκα εξ ετών και σωματικήν προς εργασίαν ικανότητα. 3.Εφ’ όσον οι κατά τας δύο προηγουμένας παραγράφους σμυριδωρύκται είναι εις κατάστασιν να επαρκέσωσιν εις τας ανάγκας της εξορύξεως μεταφοράς και παραδόσεως της από του Δημοσίου δι’ έκαστον έτος ζητουμένης σμύριδος, ουδενί ετέρω επιτρέπεται να εφοδιασθή με άδειαν εξορύξεως και παραδόσεως σμύριδος, πλην των εν τοις ήδη καταλόγοις εγγεγραμμένων και των προτάσει της Διευθύνσεως των σμυριδωρυχείων και εγκρίσει του Υπουργείου δι’ ωρισμένον λόγον εγγραφησομένων τοιούτων. Εν πάση όμως περιπτώσει, η εγγραφή των τελευταίων τούτων αφορά μόνον το έτος κατά το οποίον εγένετο. 4.Προτάσει της Διευθύνσεως και εγκρίσει του Υπουργείου είναι δυνατόν να εγγραφώσι κατ’ εξαίρεσιν εις τον κατάλογον των σμυριδωρυκτών και να λάβωσι βιβλιάριον δια το έτος, καθ’ ο προβλέπεται ότι οι κατά την προηγουμένην παράγραφον σμυριδωρύκται δεν θα επαρκέσωσιν εις τας ανάγκας της καταναλώσεως, και άλλοι κάτοικοι των ανωτέρω χωρίων και κοινοτήτων. 13.Μ.ι.5 Ναξιώτικη Σμύριδα Άρθρον 6 (Άρθρ. 11 Ν.Δ. 28/5/1935). 1.Εφεξής (από 29/5/1935) εγγράφονται αυτοδικαίως εις τους οικείους καταλόγους σμυριδωρυκτών συμφώνως προς τα άρθρ. 39 και 40 του κανονισμού εκμεταλλεύσεως Ναξίας Σμύριδος, ως ταύτα ετροποποιήθησαν υπό του άρθρ. 8 του Νόμ. 5958, και οι άγαμοι σμυριδωρύκται, οι μη προστάται οικογενείας εφ’ όσον εξεπλήρωσαν τα στρατιωτικάς των υποχρεώσεις ή νομίμως απηλλάγησαν τούτων, δικαιούμενοι όμως να παραδίδωσιν εις το Δημόσιον ετησίως το τρίτον του εις έκαστον σμυριδωρύκτην, προστάτην οικογενείας αναλογούντος ποσοστού σμύριδος εκ του κατ’ έτος υπό του Δημοσίου καθοριζομένου προς παράδοσιν δι’ εκάστην σμυριδούχον περιφέρειαν ποσού. 2.Προστάται οικογενείας κατά την έννοιαν των εν τη προηγουμένη παραγράφω του άρθρου τούτου μνημονευομένων διατάξεων είναι ου μόνον οι έγγαμοι σμυριδωρύκται, οι δια του γάμου δημιουργούντες οικογένειαν αλλά και οι άγαμοι τοιούτοι, εφόσον πράγματι προστατεύουσιν ανιόντας παντός βαθμού ή αδελφάς αγάμους ή αδελφούς ανηλίκους. Αρμόδιος προς εξακρίβωσιν και πιστοποίησιν του πραγματικού περιστατικού της προστασίας της οικογενείας κατά τ’ ανωτέρω είναι ο Διευθυντής των Σμυριδωρυχείων. 3.Άπασαι αι μέχρι τούδε (29/5/1935) γενόμεναι εγγραφαί σμυριδωρυκτών εις τους οικείους καταλόγους κυρούνται ως καλώς έχουσαι. Άρθρον 7 (Άρθρ. 8 Νόμ. 5958 της 16/12/1935 και άρθρ. 37, 38, 39, 43 και 44 κανονισμού εκμεταλλεύσεως Ναξίας Σμύριδος της 27/1/1915) 1.Το εργατικόν προσωπικόν δια την εξόρυξιν και την μεταφοράν της δημοσίας σμύριδος εκ των ορυχείων της νήσου Νάξου εις τους οικείους όρμους (νυν σταθμούς) συγκεντρώσεως και φορτώσεως εφοδιάζεται υπό της Διευθύνσεως με βιβλιάριον, επέχον θέσιν αδείας εξορύξεως μεταφοράς και παραδόσεως σμύριδος, ουδείς δε μη ων εφωδιασμένος με το βιβλιάριον τούτο δικαιούται να εξορύξη και να παραδώση σμύριδα. 2.Τα βιβλιάρια ταύτα εκδίδονται προς τους έχοντας δικαίωμα εξορύξεως σμύριδος. 3.Τα βιβλιάρια ταύτα ισχύουσι μόνον δια τους εργάτας, επ’ ονόματι των οποίων εξεδόθησαν, οφείλουσι δε ούτοι να εργάζωνται αυτοπροσώπως εις όλας τας εργασίας της εκμεταλλεύσεως και παραδόσεως της σμύριδος και να συμμορφώνωνται πλήρως προς τον παρόντα Νόμον και τας διαταγάς της Διευθύνσεως, μόνον δε δι’ ειδικής αδείας της  Διευθύνσεως επιτρέπεται να προσλάβωσιν ως βοηθούς άλλους μη εφωδιασμένους με βιβλιάριον αδείας, πάντως όμως άρρενας και ηλικίας μεταλυτέρας των 16 ετών, οίτινες όμως ουδέν δικαίωμα παραδόσεως σμύριδος κέκτηνται. 4.Προς εγγραφήν εις τον κατάλογον των σμυριδωρυκτών και απόκτησιν βιβλιαρίου αδείας υποβάλλεται αίτησις εις τον Διευθυντήν των Σμυριδωρυχείων, συνοδευομένη με πιστοποιητικόν του οικείου Προέδρου Κοινότητος δια την βεβαίωσιν των απαιτουμένων προσόντων. Ο Διευθυντής, αφ’ ου και δια της υπ’ αυτόν υπηρεσίας λάβη όσας πληροφορίας ήθελε κρίνει αναγκαίας, υποβάλλει εις το Υπουργείον την αναφοράν μετά των σχετικών πληροφοριών και εγγράφων προτείνων την εγγραφήν ή μη του αιτούντος, το δε Υπουργείον αποφαίνεται οριστικώς επ’ αυτής. 5.Υπαρχούσης εγκρίσεως του Υπουργείου εγγράφεται ο σμυριδωρύκτης εις τον οικείον κατάλογον και εκδίδεται το βιβλιάριον όπερ ανανεούται υπό της Διευθύνσεως επί τη παραδόσει του συμπεληρωμένου. Εν περιπτώσει απωλείας του βιβλιαρίου δύναται να εκδοθή έτερον, τηρουμένης σημειώσεως της τοιαύτης αντικαταστάσεως και κοινοποιουμένης τω προσωπικώ και τοις σμυριδωρύκταις της ακυρώσεως του απολεσθέντος βιβλιαρίου. ΚΕΦΑΛΑΙΟΝ Γ΄ Προσωπικόν Σμυριδωρυχείων Νάξου Άρθρα 8-15 (Οργανικαί διατάξεις αντικατασταθείσαι δια των άρθρων 40, 41, 45 και 65 του Οργανισμού Υπ. Βιομηχανίας, τόμ. 13 σελ. 23(β) και 27(β).